Kompuutteri Kaikille -lehden kuva-arkistossa on ainutlaatuisia digitaalisia valokuvia ja clipart- piirroksia. Vapaassa käytössäsi olevat kuvat ovat peräisin kuva- arkistoista KEY Photo Gallery ja KEY Mega Clipart 15.000. Kuva-arkistojen norjalainen jakelija IMS on yhteistyössä Kompuutteri Kaikille -lehden kanssa luovuttanut kuvat lehden lukijoiden käyttöön.

Saat joka kuukausi 24 kuvaa ja 24 clipart-piirrosta.

Kuvien arkistoimisen helpottamiseksi suosittelemme, että arkistoit kaikki Kompuutteri Kaikille -lehden keskiosan keräilykortit, joissa on otokset kuvista. Keräilykorttiarkistosta voit helposti tarkistaa, mitä kaikkea kuukausi kuukaudelta kasvava kuva-arkistosi sisältää.

Valokuvat ja clipart-piirrokset ovat erittäin korkealaatuisia. Kuvat piristävät kaikenlaisia painotuotteita. Voit myös käyttää kuvia Windowsin taustakuvana tai muokata niitä K-rompulla olevalla kuvankäsittelyohjelmalla. 

Kuvia voi käyttää kahdella eri tavalla
1 Suoraan K-rompulta
Napsauta kuvaa tällä tai seuraavalla näytöllä.
Nyt olet kopioinut kuvan Windowsin leikepöydälle.
Avaa kuvankäsittelyohjelma, esim. Paint Shop Pro, joka on Aarrearkku-painikkeen takana tällä K-rompulla. Valitse Edit-valikosta (Muokkaa) kohta Paste (Liitä).
Kuva on nyt näytöllä täydessä koossa.

2 Kopioiminen K-rompulta
Sulje K-romppu napsauttamalla Exit-painiketta keltaisessa päävalikossa. Avaa Resurssienhallinta (Windows 95) tai Tiedostonhallinta (Windows 3.11). Valitse cd-rom-asema.
Kuvat ovat Valokuva-hakemistossa.
Piirrokset ovat Clipart-hakemiston kahdessa alihakemistossa BMP ja WMF. Kaikki Windowsin ohjelmat pystyvät lukemaan BMP-muodossa olevia kuvatiedostoja. Käytä sitä, jos et ole varma siitä, kumman valitsisit. WMF-muoto on myös vakiona Windowsissa. Piirroksen kokoa voidaan muuttaa ilman, että niiden laatu heikkenee.